CELEX: 32021R0726
Language: bg
Date: 2021-05-04 00:00:00
Title: Регламент за изпълнение (ЕС) 2021/726 на Комисията от 4 май 2021 година за изменение на Регламент за изпълнение (ЕС) № 540/2011 по отношение на сроковете на одобренията на активните вещества Adoxophyes orana granulovirus и флутриафол (текст от значение за ЕИП)

5.5.2021   
               
               
                  BG
               
               
                  Официален вестник на Европейския съюз
               
               
                  L 155/20
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/726 НА КОМИСИЯТА
         от 4 май 2021 година
         за изменение на Регламент за изпълнение (ЕС) № 540/2011 по отношение на сроковете на одобренията на активните вещества Adoxophyes orana granulovirus и флутриафол
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първа алинея от него,
         като има предвид, че:
         
                     (1)
                  
                  
                     В част А от приложението към Регламент за изпълнение (ЕС) № 540/2011 на Комисията (2) са посочени активните вещества, които се смятат за одобрени съгласно Регламент (ЕО) № 1107/2009.
                  
               
                     (2)
                  
                  
                     Срокът на одобрението на активното вещество флутриафол бе удължен от 31 май 2021 г. до 31 май 2024 г. с Регламент за изпълнение (ЕС) 2018/1266 на Комисията (3) и допълнително до 31 август 2024 г. с Регламент за изпълнение (ЕС) 2020/2007 на Комисията (4). Срокът на одобрението на активното вещество Adoxophyes orana
                        granulovirus бе удължен от 31 януари 2023 г. до 31 януари 2024 г. с Регламент за изпълнение (ЕС) 2020/2007 на Комисията.
                  
               
                     (3)
                  
                  
                     Заявленията за подновяване на одобренията на съответните активни вещества бяха подадени в съответствие с член 1 от Регламент за изпълнение (ЕС) № 844/2012 на Комисията (5). За активните вещества Adoxophyes orana granulovirus и флутриафол обаче заявителите потвърдиха, че вече не подкрепят заявлението за подновяване на одобрението.
                  
               
                     (4)
                  
                  
                     С оглед на целта на член 17, първа алинея от Регламент (ЕО) № 1107/2009 удължаването на предвидените в Регламент за изпълнение (ЕС) 2020/2007 срокове на одобренията на посочените активни вещества вече не е обосновано. Поради това е целесъобразно да се предвиди, че сроковете на одобренията на Adoxophyes orana granulovirus и флутриафол изтичат на датите, на които биха изтекли без удължаването.
                  
               
                     (5)
                  
                  
                     Поради това Регламент за изпълнение (ЕС) № 540/2011 следва да бъде съответно изменен.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на третия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 4 май 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 309, 24.11.2009 г., стр. 1.
         
            (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
         
            (3)  Регламент за изпълнение (ЕС) 2018/1266 на Комисията от 20 септември 2018 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества 1-деканол, 6-бензиладенин, алуминиев сулфат, азадирахтин, бупиримат, карбоксин, клетодим, циклоксидим, дазомет, диклофоп, дитианон, додин, феназаквин, флуометурон, флутриафол, хекситиазокс, химексазол, индолилбутиринова киселина, изоксабен, калциев полисулфид, металдехид, паклобутразол, пенцикурон, синтофен, тауфлувалинат и тебуфенозид (ОВ L 238, 21.9.2018 г., стр. 81).
         
            (4)  Регламент за изпълнение (ЕС) 2020/2007 на Комисията от 8 декември 2020 г. за изменение на Регламент за изпълнение (ЕС) № 540/2011 по отношение на удължаване на срока на одобрението на активните вещества 1-деканол, 1,4-диметилнафтален, 6-бензиладенин, ацехиноцил, Adoxophyes orana granulovirus, алуминиев сулфат, амисулбром, Aureobasidium pullulans (щамове DSM 14940 и DSM 14941), азадирахтин, Bacillus pumilus QST 2808, беналаксил-М, биксафен, бупиримат, Candida oleophila щам O, хлорантранилипрол, динатриев фосфонат, дитианон, додин, емамектин, флубендиамид, флуометурон, флуксапироксад, флутриафол, хекситиазокс, имазамокс, ипконазол, изоксабен, L-аскорбинова киселина, калциев полисулфид, портокалово масло, Paecilomyces fumosoroseus щам FE 9901, пендиметалин, пенфлуфен, пентиопирад, калиев фосфонат, просулфорон, Pseudomonas sp. щам DSMZ 13134, пиридалил, пириофенон, пироксулам, хинмерак, S-абсцисинова киселина, седаксан, синтофен, натриев сребърен тиосулфат, спинеторам, спиротетрамат, Streptomyces lydicus щам WYEC 108, тау-флувалинат, тебуфенозид, темботрион, тиенкарбазон, валифеналат, цинков фосфид (ОВ L 414, 9.12.2020 г., стр. 10).
         
            (5)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
      
      
         
            ПРИЛОЖЕНИЕ
            Част А от приложението към Регламент за изпълнение (ЕС) № 540/2011 се изменя, както следва:
            
                        (1)
                     
                     
                        датата, посочена в шестата колона — „Изтичане срока на одобрението“, на ред № 26, Adoxophyes orana granulovirus, се заменя с датата „31 януари 2023 г.“;
                     
                  
                        (2)
                     
                     
                        датата, посочена в шестата колона — „Изтичане срока на одобрението“, на ред 353, „Флутриафол“, се заменя с „31 май 2021 г.“.